# Konstituering, forretningsorden og saksliste

**Sak GF 01/21**

**Om dokumentet**

Konstituering gjennomføres for å plassere ansvar for teknisk gjennomføring av møtet. Konstitueringen velges med alminnelig flertall.

Forretningsorden er møtets egne reguleringer av seg selv. Forretningsorden vedtas med alminnelig flertall og kan deretter bare endres med 2/3 flertall.

Saksliste forteller hva vi behandler.

**Dokumenter**

* Styrets forslag til konstituering av generalforsamlingen
* Styrets forslag til forretningsorden for generalforsamlingen
* Saksliste

## FORSLAG TIL KONSTITUERING

**Ordstyrer**

Styret innstiller på Stian Seland som ordstyrer.

**Referent / protokollfører**

Styret innstiller på at sekretariatet har ansvar for protokollføringen under møtet.

**Protokollunderskrivere**

Styret innstiller på at en person fra styret og en person fra medlemsorganisasjon som velges på GF signerer den ferdige protokollen.

**Redaksjonskomité**

Styret innstiller på følgende redaksjonskomité:

* Tre personer velges på GF (medlemsorganisasjoner)
* Guro Helene Sørdalen (styret)
* Marianne Kufaas Sæterhaug (styret)
* Sekretariatet har ansvar for sekretærfunksjonen for komiteen.

### Forretningsorden for Unge funksjonshemmedes generalforsamling

#### § 1 Generalforsamlingen

Generalforsamlingen behandler de saker som er beskrevet i vedtektene.

#### § 2 Representasjon

Medlemsorganisasjoner stiller med delegater og observatører, jamfør vedtektenes kapittel 2.

§ 2.1. Delegater og observatører  
Medlemsorganisasjoner i kategori 1 kan ha opp til tre delegater og en observatør.

Medlemsorganisasjoner i kategori 2 kan ha opp til to delegater og en observatør.

Medlemsorganisasjoner i kategori 3 har en delegat og en observatør.

Delegater har tale-, forslags- og stemmerett.

Observatører har tale- og forslagsrett.

Generalsekretær har tale- og forslagsrett. Andre ansatte kan innvilges talerett av generalforsamlingen.

Ordstyrere gis tale- og forslagsrett i saker angående møtets ledelse. Herunder forslagsrett til voteringsorden, forretningsorden og dagsorden.

Medlemmer av forberedende komiteer har møterett på forsamlingen og talerett i saker de har forberedt. Valgkomiteen har også forslagsrett.

#### § 3 Konstituering

Styrets leder åpner møtet.

Generalsekretær foretar opprop og telling av delegater. Eventuelle innsigelser til kategoriinnplassering av de enkelte organisasjoner må begrunnes i vedtektene, og legges fram umiddelbart etter opprop.

Styrets leder presenterer innstilling til godkjenning av innkalling, forretningsorden samt forslag til ordstyrer, referenter, redaksjonskomiteer, protokollførere og protokollunderskrivere.

Innstillingen fra styret suppleres på GF:

Til redaksjonskomiteen velges tre personer fra medlemsorganisasjonene.

Til protokollunderskrivere velges en person fra medlemsorganisasjonene.

Møteledelsen overlates så til valgte ordstyrere.

Telling av delegater foretas deretter av sekretariatet ved endringer i antall tilstedeværende.

#### § 3.1 Mandat for redaksjonskomiteene

Redaksjonskomiteen består av fem medlemmer, som representerer fem ulike organisasjoner. Det kan ikke være mer enn to sittende styremedlemmer i redaksjonskomiteen.

Representanter for sekretariatet fungerer som uavhengige sekretærer for komiteene, uten stemmerett.

Komiteen skal samordne innkomne forslag ved å:

* lage dokument der alle forslagene er med, nummerert, kategorisert og med henvisninger til side- og linjenummer
* eventuelt foreslå egne forslag som forener innkomne forslag med samme intensjon, er gode kompromisser eller er bedre formulert
* eventuelt føre dialog med forslagsstillere, styret eller forberedende komiteer der det vurderes som hensiktsmessig

Komiteene skal innstille på hvorvidt forslag skal vedtas, avvises eller ansees som redaksjonelle og ikke realitetsbehandles (det vil si mindre, språklige endringer som ikke endrer det saklige innholdet).

Komiteene skal legge fram og eventuelt begrunne sine forslag før avstemning.

Komiteene kan foreslå voteringsorden i samråd med ordstyrer.

#### § 4 Forhandlinger

Møtet er i utgangspunktet åpent for tilhørere, men kan lukkes av møtets flertall.

§ 4.1. Debatt  
Debattene skal preges av gjensidig respekt og anerkjennelse.   
  
§ 4.1.1. Hovedinnlegg   
Hovedinnlegg tegnes elektronisk i møtesystemet. Til hovedinnlegg gis ordet for inntil 3 minutter. Talere som ikke har hatt ordet til hovedinnlegg i gjeldende debatt prioriteres foran talere som har hatt hovedinnlegg. Delegater prioriteres foran observatører eller andre med møterett. Prioritering gjelder kun ved førstegangs tegning.

Møteleder kan utvide taletiden for enkelte delegater dersom møteleder finner dette nødvendig.

§ 4.1.2. Replikk  
Replikk tegnes elektronisk i møtesystemet. Det gis inntil to replikker per hovedinnlegg, samt en svarreplikk. Til replikk og svarreplikk gis ordet for inntil 1 minutt. Det kan gis tredjereplikk dersom et innlegg har vært rettet direkte mot en person.

§ 4.1.3. Til dagsorden, voteringsorden og saksopplysning  
Til dagsorden gis ordet for å foreslå endringer i den fastsatte dagsorden.

Til voteringsorden gis ordet for å foreslå endringer i den foreslåtte voteringsorden.

Til forretningsorden gis ordet for å foreslå endringer i denne forretningsorden.

Til saksopplysning gis ordet for å opplyse eller avklare rene faktiske forhold.

Til forretningsorden, voteringsorden og dagsorden gis ordet umiddelbart etter at pågående hovedinnlegg med replikkveksling er avsluttet.

Til saksopplysning gis ordet umiddelbart etter at innlegget eller replikken tegningen kom under er avsluttet.

§ 4.1.4. Skriftlig innlegg  
Det er anledning til å få sine innlegg lest opp av ordstyrer. Innleggene tegnes som beskrevet i paragrafene 4.1.1 til 4.1.3 og leveres per e-post.

#### § 4.2. Votering

Voteringer avgjøres normalt med simpelt flertall (*flere* stemmer for enn mot, blanke stemmer telles ikke) og håndsopprekning.

Noen voteringer krever absolutt flertall, det vil si at over halvparten av delegatene stemmer aktivt for. Da teller blanke stemmer i praksis mot.

Skriftlig votering gjennomføres dersom mer enn 1/10 av delegatene krever det.

Forretningsorden vedtas med alminnelig flertall og kan endres ved 2/3 flertall.

Vedtektene endres ved 2/3-flertall, kun forslag levert innen fristen 2 måneder før møtets begynnelse kan tas opp til behandling.

Prinsipprogrammet vedtas med 2/3-flertall. Dette flertallet må representere minst 50 prosent av de tilstedeværende medlemsorganisasjonene med delegatrett. Det er mulig å kreve konsensuskontroll av deler av prinsipprogrammet. Ved slik kontroll må delen som tas opp til votering oppnå fortsatt 2/3-flertall for å bli stående.

Arbeidsprogrammet vedtas med absolutt flertall. Flertallet må bestå av minimum 1/3 av de fremmøtte organisasjonene med delegatrett.

Forslag om prøvevotering tas opp til votering umiddelbart etter at det er foreslått. Prøvevotering kan ikke omgjøres til gyldig votering. Debatten fortsetter etter talerlisten.

Voteringer ved valg følger reglene under forretningsordenens § 5.

#### § 4.3. Andre reguleringer av forhandlingene

§ 4.3.1. Protokoll  
Det føres protokoll over forhandlingene. Denne inneholder oversikt over de tilstedeværende, samtlige organisasjoner som tar ordet, vedtak og stemmetall dersom stemmer telles.

Protokolltilførsler kan leveres av alle med forslagsrett. Disse må fremlegges muntlig i debatten og skal være levert skriftlig innen møtets slutt. Andre delegater og observatører skal gis mulighet til å tilslutte seg protokolltilførselen.

#### § 4.3.2. Sette strek

Møtet vedtar å sette strek for debattene med simpelt flertall. Når strek er vedtatt satt gis det anledning til å tegne seg under påfølgende hovedinnlegg med tilhørende replikkveksling.

#### § 4.3.3. Stryke talerlisten

Møtet kan vedta å stryke resten av talerlisten uten at de som er oppført får ordet til debatten. Slikt vedtak gjøres med 3/4-flertall og har umiddelbar virkning.

#### § 4.4. Forslag

Alle forslag som ikke er til dagsorden, forretningsorden eller voteringsorden skal leveres skriftlig.

Forslag som trekkes av forslagsstiller kan opprettholdes av andre med forslagsrett selv om strek er satt.

#### § 5 Valg

Absolutt flertall avgjør personvalg. Ved stemmelikhet mellom kandidater åpnes det for debatt. Deretter foretas ny avstemning. Dersom ingen av kandidatene oppnår tillit ved absolutt flertall holdes vervet ubesatt.

Alle valg til styre, kontrollkomite, valgkomite og arbeidsutvalg i Unge funksjonshemmede skal foretas ved skriftlig personvalg dersom det er mer enn én kandidat eller minst én delegat krever det. Hvis ikke dette er tilfellet kan valget avgjøres ved akklamasjon eller håndsopprekning.

Om en kandidat under valget taper en kampvotering, kan denne benkes på andre ledige posisjoner.

#### § 6 Tidsfrister

Fristen for å levere benkeforslag til valg settes til klokken 12:00 lørdag.

Fristen for å levere endringsforslag til arbeidsprogram, endringsforslag til prinsipprogram, endringsforslag til uttalelser, endringsforslag til budsjett og forslag til endringer av endringsforslag til vedtektene settes til klokken 17:00 lørdag ettermiddag.

Alle forslag skal sendes via digitalt skjema. Link til skjema sendes ut ved åpningen av møtet.

#### § 7 Andre bestemmelser

Spørsmål som ikke er regulert i denne forretningsorden avgjøres av møtet med alminnelig flertall.

##### **Saksliste**

Unge Funksjonshemmedes generalforsamling 2021

**GF 01/21 Konstituering av generalforsamlingen med fastsettelse av forretningsorden**

**GF 02/21 Styrets beretning for 2019 og 2020**

**GF 03/21 Årsregnskap 2019 og 2020 og revisors beretning 2019 og 2020**

**GF 04/21 Kontrollkomiteens beretning**

**GF 05/21 Endringer i vedtekter**

**GF 06/21 Endringer i prinsipprogrammet**

**GF 07/21 Nytt arbeidsprogram 2022-23**

**GF 08/21 Fastsettelse av kontingent 2022-23**

**GF 09/21 Budsjett 2022-23**

**GF 10/21 Innkomne saker**

**GF 11/21 Uttalelser**

**GF 12/21 Valg av**

1. Styrets leder
2. Styrets 1. nestleder
3. Styrets 2. nestleder
4. 4 medlemmer til styret
5. 2 varamedlemmer i prioritert rekkefølge til styret
6. 2 medlemmer til kontrollkomiteen
7. Leder av valgkomiteen
8. To medlemmer til valgkomiteen, og ett varamedlem
9. Statsautorisert revisor

**Vedlegg 1 kategoriinnplassering**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Organisasjon | Kategori | | Foreningen for Muskelsykes Ungdom | 1 | | Hørselshemmedes Landsforbunds Ungdom | 1 | | Mental Helse Ungdom | 1 | | NORILCOs Ungdom | 1 | | Norsk Blindeforbunds Ungdom | 1 | | Norsk Cøliakiforenings Ungdom (NCFU) | 1 | | Norsk Epilepsiforbunds Ungdom (NEFU) | 1 | | Psoriasis- og eksemforbundet Ung (PEF-ung) | 1 | | Ungdiabetes | 1 | | Ung Kreft | 1 | | Dysleksi Ungdom | 1 | | ADHD Norge Ungdom | 2 | | Norsk Revmatikerforbunds barne- og ungdomsgruppe (BURG) | 2 | | Voksne med medfødt hjertefeil | 2 | | Personskadeforbundet LTN Ungdomsutvalg | 2 | | Landsforeningen mot Fordøyelsessykdommers ungdom (LMF Ung) | 2 | | Norges Astma- og Allergiforbunds Ungdomsorganisasjon (NAAFU) | 2 | | Norges Døveforbunds Ungdom (NDFU) | 2 | | Norsk Forening for Nevrofibromatoses Ungdom | 2 | | CP-foreningens Ungdomsnettverk | 3 | | Ryggmargsbrokk- og hydrocephalusforeningen | 3 | | Norsk Dysmeli Forenings Ungdom | 3 | | Foreningen for Hjertesyke Barn (FFHB) | 3 | | Foreningen for Bardet-Biedl syndrom | 3 | | Landsforeningen for hjerte- og lungesyke Ungdom (LHL Ung) | 3 | | Landsforeningen for Nyrepasienter og Transplantertes Barn og Ungdom | 3 | | MS-forbundet | 3 | | Norsk forening for cystisk fibroses Ungdomsråd (NCF) | 3 | | Norsk forening for Ehlers Danlos Syndrom (EDSU) | 3 | | Norsk Forening for Osteogenesis Imperfecta (NFOI) | 3 | | Norsk interesseforening for kortvokste Ungdom (UNiK) | 3 | | Norsk Stoffskifteforbunds Ungdomsutvalg (NTF) | 3 | | Norsk Tourette Forenings Barne- og Ungdomsutvalg | 3 | | Nofus Ung | 3 | | Norges Fibromyalgi Forbund | 3 | | Spiseforstyrrelsesforeningen | 3 | | Iktyoseforeningen i Norge  ME-foreningen | 3  3 | |  |